“Uit my ondervinding met Echo vergelyk ek hulle graag met 'n legkaart. Net soos wat elke voorafvervaardidge paneel op sy tyd in plek val om 'n pragtige hoenderhuis te vorm, net so het elke werknemer ook sy plek om die prentjie in volkleur te laat uitstaan. Van topbestuur tot die heel laaste werknemer het elkeen sy plek en doel en weet wat nodig is om 'n produktiewe, suksevolle, ondersteunende span te vorm wat die werk van die begin af reg en behoorlik doen. Goedafgewerkte vakmanskap met 'n kwaliteit produk gerugsteun deur 'n doelgerigte professionele span lewer 'n top resultaat en goeie diens wat nie stop nadat hulle afgelwer het nie.”
“Ons het in die braikuiken bedryf betrokke geraak nadat die Vrystaatse Kooperasie die iniatief geneem het om 'n slagpale op Reitz te vestig en aan sy aandeelhouers die geleentheid gebied het om as groeiers te deel in die projek. Ons gaan van die standpunt uit dat jy nie al jou eiers in een mandjie plaas nie. Alhoewel ons oor geen kennis beskik het oor die grootmaak van braaikuikens nie, was dit wel vir ons 'n geleentheid om te ondersoek en so ook ons risiko verder te versprei. V.K.B en ons is werksaam in die Noordwes Vrystaat wat baie koue winters het. Dit was vir ons baie belangrik dat die huise baie goed geisoleer is en baie dig seel, omdat dit jou energiekoste geweldig beinvloed. Daarby is kwaliteit en vakmanskap ononderhandelbaar, asook die voltooing van so projek binne 'n vasgestelde tyd. Verskeie ope dae op plase van verskillende verskaffers is besoek. Ons het verder drie produksie eenhede besoek wat oor Echo huise beskik. Elkeen is van top presteerders in hulle onderskeie groepe. Die besoeke het ons besluit net vergemaklik om met Echo te werk. Ons het met die oprigting van die huise baie goeie samewerking gekry en daar was baie goed by die tydskedule gehou, wat getuig van baie goeie organisasie en toesighouding. Wanneer daar probleme was, is die probleme vinnig opgelos en was die werk deurentyd van hoogstaande gehalte. Ek wil net laastens vir Pieter en sy span bedank en hoop ons kan in die toekoms weer saam werk.”